Skupni predlog UREDBA SVETA o spremembi Uredbe (EU) št. 36/2012 o omejevalnih ukrepih glede na razmere v Siriji /* JOIN/2012/023 final - 2012/0206 (NLE) */





OBRAZLOŽITVENI MEMORANDUM (1) Svet je 18. januarja 2012 sprejel Uredbo (EU) št. 36/2012 o omejevalnih ukrepih glede na razmere v Siriji. Ta uredba je razveljavila in nadomestila Uredbo (EU) št. 442/2011. (2) Sklep Sveta […] določa dodatni pogoj, povezan z obveznostjo držav članic, da pregledajo tovor na plovilih in zrakoplovih, namenjenih v Sirijo, če obstaja sum, da vsebuje izdelke, katerih izvoz je prepovedan ali je zanj potrebno dovoljenje. Svet je prav tako dosegel politično soglasje glede odstopanja od zamrznitve sredstev Centralne banke Sirije, da se zagotovijo sredstva za sirske študente. Poleg tega je treba spremeniti člen 12, da se pojasni obseg uporabe tega ukrepa. (3) Visoka predstavnica Unije za zunanje zadeve in varnostno politiko ter Evropska komisija predlagata, da se Uredba (EU) št. 36/2012 ustrezno spremeni. 2012/0206 (NLE) Skupni predlog UREDBA SVETA o spremembi Uredbe (EU) št. 36/2012 o omejevalnih ukrepih glede na razmere v Siriji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2012/…/SZVP o spremembi Sklepa 2011/782/SZVP o omejevalnih ukrepih proti Siriji[1], ob upoštevanju skupnega predloga Visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1) Svet je 18. januarja 2012 sprejel Uredbo (EU) št. 36/2012 o omejevalnih ukrepih glede na razmere v Siriji[2], da bi uveljavil večino ukrepov iz Sklepa Sveta 2011/782/SZVP. (2) Sklep Sveta 2012/…/SVZP določa dodaten ukrep, in sicer da bi morale države članice pregledati vsa plovila in zrakoplove, namenjene v Sirijo, če imajo informacije, po katerih lahko utemeljeno sklepajo, da tovor vključuje orožje ali opremo, blago in tehnologijo, ki bi se lahko uporabili za notranjo represijo in katerih dobava, prodaja, prenos ali izvoz so prepovedani ali je zanje potrebno dovoljenje. (3) V povezavi s tem ukrepom Sklep 2012/…/SVZP določa, da za zrakoplove in plovila, ki prevažajo tovor v Sirijo, velja zahteva glede dodatnih informaciji pred prihodom ali pred odhodom za vse blago, ki se vnaša v državo članico ali jo zapušča. (4) Poleg tega ta sklep Sveta 2012/…/SVZP določa odstopanje od zamrznitve sredstev in gospodarskih virov v zvezi s prenosom sredstev pri zagotavljanju finančne podpore sirskim državljanom, ki se izobražujejo, poklicno usposabljajo ali so vključeni v akademske raziskave v Evropski uniji. (5) Nekateri od navedenih ukrepov spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije. (6) Iz istega razloga je za razjasnitev obsega tega ukrepa treba spremeniti člen 12. (7) Uredbo (EU) št. 36/2012 bi bilo treba zato ustrezno spremeniti – SPREJEL NASLEDNJO UREDBO: Člen 1 Uredba (EU) št. 36/2012 se spremeni: (1) vstavi se člen 2c: „Člen 2c Pravila, ki urejajo obveznosti glede predložitve predhodnih informacij, kakor je določeno v zadevnih določbah o skupnih deklaracijah in carinskih deklaracijah v Uredbi (EGS) št. 2913/92 z dne 12. oktobra 1992 o carinskem zakoniku Skupnosti[3] in Uredbi Komisije (EGS) št. 2454/93[4] o določbah za izvajanje te uredbe, se uporabljajo za vsakršno blago, ki zapušča carinsko območje Unije v Sirijo. Oseba, ki zagotovi navedene informacije, predloži tudi dovoljenja, kot se zahteva s to uredbo. (2) v členu 12 se odstavek 1 nadomesti z naslednjim: „1. Prepovedano je: (a) prodajati, dobavljati, prenašati ali izvažati opremo ali tehnologijo, namenjeno uporabi pri izgradnji ali nameščanju novih elektrarn v Siriji, kakor je navedena v Prilogi VII ter (b) neposredno ali posredno zagotavljati finančno ali tehnično pomoč v zvezi s kakršnim koli projektom iz točke (a).“ (3) Člen 21a se nadomesti z naslednjim: „Člen 21a Člen 14 se ne uporablja za naslednje prenose, če pristojni organ zadevne države članice za vsak primer posebej ugotovi, da plačila ne bo posredno ali neposredno prejela nobena druga oseba ali subjekt iz Priloge II ali IIa: (a) prenos sredstev ali gospodarskih virov s strani Centralne banke Sirije ali prek nje, ki jih je prejela ali so bili zamrznjeni po datumu njene uvrstitve na seznam, kadar je prenos opravljen zaradi plačila, ki ga izvede oseba ali subjekt, ki ni uvrščena na seznam iz prilog II ali IIa v povezavi s posebno pogodbo o trgovskih poslih, ali (b) prenos sredstev ali gospodarskih virov od Centralne banke Sirije ali prek nje, kadar je prenos opravljen zaradi plačila, ki ga izvede oseba ali subjekt, ki ni uvrščena na seznam iz prilog II ali IIa v povezavi s posebno pogodbo o trgovskih poslih, ali (c) prenos sredstev ali gospodarskih virov od Centralne banke Sirije ali prek nje, kadar je prenos opravljen zaradi plačila, ki ga izvede oseba ali subjekt, ki ni uvrščena na seznam iz prilog II ali IIa v povezavi z zagotavljanjem finančne podpore sirskim državljanom, ki se izobražujejo, poklicno usposabljajo ali so vključeni v akademske raziskave v Evropski uniji. Člen 14 se prav tako ne uporablja za prenos zamrznjenih sredstev ali gospodarskih virov, ki ga je opravila Centralna banka Sirije ali je bil opravljen prek nje, katerega namen je finančnim institucijam v sodni pristojnosti držav članic zagotoviti likvidnost za financiranje trgovine, če je prenos odobril pristojni organ zadevne države članice.“ Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] [2] UL L 16, 19.1.2012, str. 1. [3] UL L 302, 19.10.1992, str. 1. [4] UL L 253, 11.10.1993, str. 1.